OpenLLM-France/wikimedia huggingface dataset:
# Invasió (sèrie de televisió)

Invasió (títol original en anglès Invasion) és una sèrie estatunidenca de ciència-ficció emesa al canal ABC durant una temporada a partir del setembre de 2005. Als Països Catalans la sèrie ha estat emesa per TVC i TVV.

## Repartiment d'actors

* William Fichtner com a sheriff Tom Underlay
* Eddie Cibrian com a Russell Varon
* Kari Matchett com a doctora Mariel Underlay
* Lisa Sheridan com a Larkin Groves
* Tyler Labine com a Dave Groves
* Alexis Dziena com a Kira Underlay
* Evan Peters com a Jesse Varon
* Ariel Gade com a Rose Varon
* Nathan Baesel com a Lewis Sirk

## Vegeu també

* First Wave
Viccionari
# Indirana tenuilingua

Indirana tenuilingua és una espècie de granota que viu a l'Índia.

## Referències

* Biju, S.D., Dutta, S. & Inger, R. (2004). Indirana tenuilingua. Llista Vermella de la UICN, Unió Internacional per a la Conservació de la Natura, 2006. Consultat el 22 d'abril del 2008 (en anglès). IUCN
# Indis Snake

Indis Snake (de l'anglès Snake Indians) és un nom col·lectiu donat als grups amerindis paiute del nord, bannock i xoixoni.
El terme va ser utilitzat ja en 1739 pel comerciant i explorador francès Pierre Gaultier de Varennes, Sieur de la Vérendrye quan va descriure el que va sentir dels Gens du Serpent ("gent de la serp") als mandan. Aquest és probablement el primer esment escrit del poble xoixoni. El terme "snakes" també s'utilitza per referir-se al xoixoni per exploradors britànics David Thompson i Anthony Henday.
Aquest terme va ser àmpliament utilitzat pels immigrants americans al camí d'Oregon a les valls del riu Snake i del riu Owyhee al sud d'Idaho i a l'est d'Oregon. El terme "Snake Indian" més tard va incloure les tribus paiute del nord trobades a les conques entre la Serralada de les Cascades i les valls entre Oregon, el nord de Nevada i nord-est de Califòrnia. Aquestes pobles foren els oponents dels voluntaris de Califòrnia i Oregon i Exèrcit dels Estats Units d'Amèrica, a la Guerra Snake.

## Referències

* ↑ http://segonku.unl.edu/~ahodge/index.html Arxivat 2013-06-20 at Archive.is
* ↑ Bancroft, Hubert Howe. History of Oregon, Volume II, 1848-1888. The History Company, San Francisco, 1888, p.462 note 4.
* ↑ «Wyoming History - Shoshoni and the Seeds of Change». Wwcc.cc.wy.us. Arxivat de l'original el 2012-06-27. [Consulta: 26 març 2013].

## Vegeu també

* Reserva índia Klamath
# Isichthys henryi

Isichthys henryi (del grec isos, igual + ichtys, peix) és un peix d'aigua dolça africà, una espècie monotípica de «peix elefant» en la família mormyridae.
Es pot trobar al llarg de la costa centre-oest africana, en conques costaneres de Guinea, Sierra Leone i Libèria i en la conca del Níger a través del Camerun i Gabon per a la conca del riu Kouilou.

## Morfologia

Pot arribar a tenir una longitud d'uns 29 cm.
Posseeix electroreceptors en tot el cap, en la regió dorsal i en algunes parts de la regió ventral; absent des del costat i el peduncle caudal on es troba l'òrgan elèctric. La descàrrega de l'òrgan elèctric (EOD) és de baixa freqüència i diferent del mascle de la femella.

## Estat de conservació

Respecte a l'estat de conservació, es pot indicar que d'acord amb la UICN, la majoria de les espècies d'aquest gènere poden catalogar-se en la categoria de «risc mínim (LC o LR/lc)»

## Filogènia

| Mormyroidea | Mormyridae  Mormyrinae  Campylomormyrus Gnathonemus Genyomyrus Marcusenius Hyperopisus Brevimyrus Hippopotamyrus Pollimyrus Stomatorhinus Boulengeromyrus Ivindomyrus Paramormyrops Mormyrus Brienomyrus Isichthys Mormyrops Myomyrus  Petrocephalinae  Petrocephalus  Gymnarchidae |

## Referències

* ↑ Romero, 2002.
* ↑ Bigorne, 2003, p. 155-222.
* ↑ Hopkins, 2007, p. 219-334.
* ↑ Isichthys henryi. Fish Base, 2011.
* ↑ Møller, 1995.
* ↑ Isichthys henryi. Llista Vermella de la UICN

## Bibliografia

* Bigorne, R. «Mormyridae». A: The fresh and brackish water fishes of West Africa. vol I. In D. Paugy, C. Lévêque and G.G Teugels. Bèlgica: Institut de recherche de développement, Paris, France, Muséum national d'histoire naturelle, Paris, France and Musée royal de l'Afrique Central, Tervuren, 2003, p. 457 (Faune et Flore tropicales 40).
* Hopkins, C.D. «Mormyridae». A: The fresh and brackish water fishes of Lower Guinea, West-Central Africa. vol I. In M.L.J. Stiassny, G.G. Teugels and C.D. Hopkins. Bèlgica: Institut de Recherche pour le Développement, Paris, France, Muséum National d'Histoire Naturelle, Paris, France, and Musée Royal de l'Afrique Centrale, Tervuren, 2007, p. 800 (Faune et Flore tropicales 42).
* Møller, P.R.. Electric fishes: history and behavior. Londres: Chapman & Hall, 2005, p. 584.
* Romero, P. An etymological dictionary of taxonomy, 2002.
# Jardí botànic de Medellín

El jardí botànic de Medellín, o Joaquin Antonio Uribe jardí botànic de Medellín , és un jardí botànic ubicat a Medellín, Colòmbia. El jardí té 14 hectàrees amb 4.500 flors i 139 espècies d'ocells. Té una col·lecció d'orquídies i una reserva de papallones conservades en un espai arquitectònic anomenat "Orchideorama". El pavelló d'entrada al jardí botànic va ser dissenyat per Lorenzo Castro i Ana Elvira Vélez. El jardí inclou una casa de papallones, un jardí de cactus, espais d'exposició, biblioteca, i una bassa.

## Galeria

* Jardí de cactus
* Agró blanc dins l'aigua
* Orquídies

## Referències

* ↑ «Jardín botánico de Medellin Joaquin Antonio Uribe». eBird. [Consulta: 11 desembre 2018].
* ↑ Orquideorama / Plan B Architects + JPRCR Architects Arch Daily

## Enllaços externs

* Pàgina web oficial
# Iuzu

El iuzu (Citrus ichangensis × Citrus reticulata, ara Citrus × junos) (en japonès: ユズ, 柚 o 柚子 ("yuzu"), en coreà: 유자 ("yuja"), en xinès: 柚子 ("youzi") és una fruita cítrica i la seva respectiva planta, originària de l'Àsia oriental.
Es creu que és un híbrid entre la mandarina agra (Citrus reticulata var. austera) i la llimona Ichang (Citrus ichangensis). Té aparença d'una petita taronja però de color groc (o verd irregular, depenent del grau de maduresa). De mida oscil·len entre 5,5 i 7,5 cm de diàmetre. El gust és semblant al de l'aranja, però es confon amb el de la mandarina. Normalment no es menja la fruita, sinó que és usat comunament com a infusió, de la mateixa manera que la llimona. Les peladures són usades per amanir salses. El iuzu és usat també per fer melmelades i dolços. Yuzukosho, literalment «iuzu i pebre», és una salsa picant feta amb closca de iuzu verd i pebre verd.

## Referències

* ↑ «Cercaterm | TERMCAT». [Consulta: 4 gener 2023].
* ↑ «Yuzu ichandrin (papeda hybrid). Citrus junos Sieb. ex Tanaka. Citrus ichangensis X C. reticulata var. austere». Citrusvariety.ucr.edu. Arxivat de l'original el 2013-05-14. [Consulta: 17 novembre 2012].
* ↑ Yuzu Kosho a "cooksinfo.com"
# Jacinto Villalba

Jacinto Villalba fou un futbolista paraguaià.

## Selecció del Paraguai

Va formar part de l'equip paraguaià a la Copa del Món de 1930. Durant la guerra civil fou jugador del FC Barcelona.

## Referències

* ↑ 1930 FIFA World Cup Uruguay Arxivat 10-11-2011 a Wayback Machine.
* ↑ Jacinto Villalba Fitxa i estadístiques a la FIFA
* ↑ Closa, Toni; Pablo, Josep; Salas, José Alberto; Mas, Jordi. Gran diccionari de jugadors del Barça. Barcelona: Editorial Base, 2015. ISBN 978-84-16166-62-6.
# Jack

«Jack» té aquests significats:
* Jack (connector), connector d'àudio utilitzat per a la transmissió de so en format analògic
* Registered jack, un estàndard per a interfície física
* Jack (pel·lícula), dirigida per Francis Ford Coppola i protagonitzada per Robin Williams i Diane Lane
* Jack & Jack, duo estatunidenc de pop-rap
# Jangle pop

Jangle pop és un gènere de rock alternatiu de mitjans de la dècada del 1980 que «va marcar el retorn a les guitarres jangly i melodies pop dels anys 60», bandes com The Byrds, amb les seves guitarres elèctriques de dotze cordes i cançons power-pop. A mitjans dels anys 1980, el jangle pop va ser una línia alternativa al «format basat en el pop» amb «alguns matisos de folk rock». Entre 1984 i 1987, «bandes pop del sud com R.E.M. i Let's Active» i un subgènere anomenat «Paisley Underground» van incorporar influències psicodèliques.
Per a aquest gènere el so de les guitarres Rickenbacker, en particular els models de 12 cordes són essencials. Les guitarres Rickenbacker van ser popularitzades per George Harrison tocant a The Beatles.

## Algunes bandes del gènere

| The Bangles. The Bats. Blake Babies. The Bongos. The Byrds. The Church. The Connells. The dB's. Dream Syndicate. Dreams So Real. Echo Orbiter. The Feelies. The Format. | Fred i Son. Gin Blossoms. Guadalcanal Diary. Guster. The Lemonheads. Let's Active. Love Tractor. The Lucksmiths. Miracle Legion. Mitch Pascua. The Neats. Oh-OK. Oasis. | Polaris. Primal Scream. Pylon. The Reivers. R.E.M. Salem 66. The Serenes. The Smiths. Chris Stamey. Teenage Fanclub. 10,000 Maniacs. The Trashcan Sinatras. Uncle Green. |

## Referències

* ↑ Steve Peake. «Jangle Pop» (en anglès). Arxivat de l'original el 2017-02-19. [Consulta: 5 març 2011].
* ↑ «Jangle pop» (en anglès). Arxivat de l'original el 2010-10-17. [Consulta: 5 març 2011].
* ↑ Denise Sullivan. «Jangle-Pop» (en anglès). Arxivat de l'original el 2011-03-11. [Consulta: 3 maig 2011].
* ↑ Björn Eriksson. «The Beatles and their Rickenbacker guitars» (en anglès). [Consulta: 5 març 2011].

## Enllaços externs

* Jangle Pop - ¿Qué És? (castellà)
# Jangada

Una jangada és una embarcació tradicional del nord del Brasil. D'aparença primitiva, és molt marinera i ràpida, qualitats que demostren un disseny senzill però molt sofisticat.

## Descripció i construcció

* El buc és un rai format per 6 troncs de fusta de balsa (Ochroma pyramidale) o similar:
** 2 troncs centrals (meios en portuguès)
** 2 troncs (un a cada costat) anomenats mimburas (paraula tupí)
** 2 troncs (un a cada banda) anomenats bordos
Els quatre troncs centrals són massissos i de formes senzilles amb aspecte (només aparent) tosc i poc treballats. Estan units per clavilles de fusta dura, formant una plataforma plana. Els bordos s'uneixen, també amb clavilles de fusta, en una posició més elevada.
Sobre el rai anterior, es disposen dos bancs de fusta suportats per quatre barres de fusta. El banc central fa funcions de tamboret i serveix de suport del pal. L'altre banc, anomenat banc mestre, serveix de seient al timoner que governa la jangada amb un timó d'espadella.
L'espadella reposa entre una mimbura i un meio. Entre els meios, hi ha una ranura o escletxa destinada al muntatge d'una orsa que permet navegar de cenyida (minimitzant l'abatiment).
En les jangades tradicionals tots els components eren fets a mà.
La tripulació varia entre 3 i 5 persones, que han de treballar en una superfície d'uns 5 per 1,4 metres, d'uns 7 per 1,7 metres a tot estirar. Les limitacions de mida són múltiples:
* les dimensions dels troncs disponibles,
* la resistència de les unions,
* la necessitat d'una embarcació prou forta per resistir les ones,
* la superfície de la vela (limitada pels materials i la necessitat que pugui ser governada per un únic tripulant).
En la navegació habitual, només un tripulant governa la jangada, i es va rellevant amb els altres, per torns.

## Referències

* ↑ René Peyrous. Retour d'Ulysse de Troie vers Ithaque: Hypothèses sur la seconde partie du parcours depuis le Cap Malée. Société des Ecrivains, 9 octubre 2015, p. 437–. ISBN 978-2-342-04298-6.

## Enllaços externs

* Indigenous boats.
* Jangadeiros, the fishermen in the northeastern Brazil.
# Jelle Vanendert

Jelle Vanendert (Neerpelt, 19 de febrer de 1985) és un ciclista belga, professional des del 2007 fins al 2021.
Especialista en les clàssiques flamenques, en el seu palmarès destaca la Fletxa flamenca de 2007, però sobretot la 14a etapa del Tour de França de 2011. Amb aquesta victòria es convertia en el primer ciclista belga en guanyar una etapa de muntanya al Tour de França des que Lucien van Impe o fes a Avoriaz al Tour de 1983.
El seu germà Dennis i el seu cosí Roy Sentjens també s'han dedicat al ciclisme.

## Palmarès

* 2004
** Vencedor d'una etapa del Tour de Namur
* 2006
** 1r al Gran Premi de Waregem
** 1r al Gran Premi Joseph Bruyère
** Vencedor d'una etapa de la Ronda de l'Isard d'Arieja
* 2007
** 1r a la Fletxa flamenca
* 2011
** Vencedor d'una etapa del Tour de França
* 2018
** Vencedor d'una etapa a la Volta a Bèlgica

### Resultats a la Volta a Espanya

* 2008. 101è de la classificació general
* 2010. Abandona (15a etapa)
* 2013. Abandona (13a etapa)
* 2015. 82è de la classificació general

### Resultats al Giro d'Itàlia

* 2009. Abandona (14a etapa)
* 2016. 92è de la classificació general
* 2019. Abandona (5a etapa)

### Resultats al Tour de França

* 2011. 20è de la classificació general. Vencedor de la 14a etapa
* 2012. 29è de la classificació general
* 2018. Abandona (19a etapa)

## Referències

* ↑ «Cyclisme: Jelle Vanendert prendra sa retraite à la fin de la saison» (en francès). RTBF, 24-08-2021. [Consulta: 4 març 2022].

## Enllaços externs

* Fitxa a sitiodeciclismo.net
# Jelle Donders

Jelle Donders (Bornem, Bornem, província d'Anvers de 1990) és un ciclista belga professional des del 2015 i actualment a l'equip Differdange-Losch.

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
* Palmarès a procyclingstats.com
# Jean-Pierre Minckelers

Jean-Pierre Minckelers (Maastricht, 2 de desembre de 1748 - Maastricht, 4 de juliol de 1824) va ser un acadèmic holandès i inventor de gasificació i il·luminació de carbó.
Als setze anys passà a Lovaina, on estudià teologia i filosofia en el Col·legi "Faucon", del qual en fou professor l'any 1772, ensenyant filosofia natural. En aquella època l'atenció científica es dirigia a l'obtenció del millor gas per als globus, i per aquest estudi es nomenà un comitè del qual formà part Minckelers. Aquest publica una Mémoire sur l'air inflamable tiré de différentes substances (Lovaina, 1784), en la que resumia els seus estudis que resultaren excel·lents, ja que a banda que el seu gas feia pujar els globus ràpidament, el portà a aplicar-lo a la il·luminació.
En traslladar l'emperador Josep II la Universitat de Lovaina a Brussel·les, Minckelers continuà en aquesta de professor; però en ser de nou tornada a Lovaina preferí quedar-se a Brussel·les, on després fou nomenat professor de física i química de l'Escola Central de La seva ciutat (Maastrich).
El seus experiments sobre destil·lació de gas d'hulla produïren el 1785 la primera il·luminació per gas, que encara que llavors no tingué aplicació comercial, prenuncià la il·luminació moderna de les ciutats.

## Referències

* ↑ Ting, David S-K. Engineering Combustion Essentials. Cambridge Scholars Publishing, 2018, p. 11–12. ISBN 978-1-5275-1687-8 [Consulta: 26 juliol 2019].

## Bibliografia

* Enciclopèdia Espasa, vol. 35, pàg. 504. (ISBN 84-239-4535-9)
# Jhang

Jhang (urdú جھنگ) és una ciutat i municipalitat del Pakistan, província del Panjab (Pakistan), capital del districte de Jhang, a la vora del Chenab a Segons el cens de 1998 la població era de 387.418 habitants.

## Història

La ciutat va ser fundada al segle xv, però hauria estat destruïda al segle xvii pel riu, sent reconstruïda sota Aurangzeb. Després del 1747 va ser incorporada als dominis d'Ahmad Shah Durrani però el 1805 va caure en mans de Ranjit Singh de Lahore. El 1846 va passar sota control britànic a través de l'agent de Lahore i a control directe el 1849 quan van annexionar el Panjab; fou llavors capital d'un districte. La ciutat fou unida a Maghiana, a uns 3 o 4 km, i juntes van formar una municipalitat coneguda com a Jhang-Maghiana el 1867. La ciutat, a més de capital del districte, fou el centre del tahsil de Jhang que modernament està dividit en 55 "Union councils".

## Vegeu també

* Maghiana.

## Enllaços externs

* Portal de Jhang Arxivat 2018-08-23 a Wayback Machine.
# Jipi y Tilín

Jipi y Tilín és una pel·lícula espanyola en blanc i negre muda rodada al País Basc el 1927, dirigida per Mauro Azcona Pérez. Es considera el primer documental publicitari sobre Bilbao.

## Argument

Dos lladregots li roben a un inventor un producte per netejar mobles i es dediquen a vendre'l pels carrers de Bilbao.

## Repartiment

* Jesús Yoldi
* Rosario Nogués
* Josetxu Frías

## Referències

* ↑ Koldo Larrañaga eta Kike Calvo, Historia de la Cinematografía Vasca
* ↑ Un Bilbao de película a elcorreo.com
# Joan Domènech Miró

Joan Domènech Miró (Reus 12-VII-1922 - Tarragona 14-IV-1980) va ser un metge i esportista català.
Fill del doctor Joan Domènech Mas i germà de l'advocat Manuel Domènech Miró, va estudiar Medicina a la Universitat de Barcelona, on es llicencià el 1948 i va especialitzar-se en otorrinolaringologia com el seu pare. El doctorat el va fer a Madrid, mentre treballava a l'Hospital de la Creu Roja. Va anar a residir a Tarragona, on va obrir un consultori. Va ser membre fundador de la Societat Espanyola d'Otorinolaringologia, i el 1962 entrà a l'Acadèmia de Ciències Mèdiques de Catalunya. Vinculat a l'esport per influència del seu pare, es va especialitzar en medicina esportiva. Aficionat a l'excursionisme, va practicar aquest esport per diferents països d'Europa i Àfrica, i també submarinisme. Va ser delegat provincial de la Federació Espanyola de Muntanyisme, president de l'Aero Club de Reus de 1958 a 1964, de la Reial Societat Arqueològica Tarraconense i de la Societat d'Exploracions Submarines que ell mateix havia fundat. Va organitzar, el 1964, a les comarques tarragonines, el Dia del Camí de Muntanya, que se celebra anualment, i que recupera antics camins, senyalitzant-los i elaborant mapes i guies. El 1970 va ser elegit president del Col·legi de Metges de Tarragona, càrrec que va mantenir fins a la mort. Tenia una Creu del Mèrit Naval i una medalla d'or del Consell Superior d'Esports.

## Referències

* ↑ Manel Güell, Salvador-J. Rovira i Gómez. Biografies de Tarragona. Benicarló: Onada, 2010, p. 72. ISBN 9788496623767.
* ↑ Olesti Trilles, Josep. Diccionari biogràfic de reusencs. Reus: l'Ajuntament, 1991, p. 218.

## Enllaços externs

* Joan Domènech i Miró | Galeria de Metges Catalans
* Joan Domènech i Mas | Galeria de Metges Catalans
# Joan Elias i Armengol

Joan Elias i Armengol, va ser un cabiscol de la catedral de Girona que l’any 1826 passà a la basílica de Castelló d’Empúries.

## Referències

* ↑ Gregori i Cifré, Josep M.; Salgado Cobo, Elena «Inventaris del fons musicals de Catalunya, Volum 7: Fons de la basílica de Santa Maria de Castelló d'Empúries». La Capella de Música de Santa Maria de Castelló d’Empúries i els Compositors del Seu Fons Musical. Bellaterra: Universitat Autònoma de Barcelona, Servei de Publicacions, 2013.
# Francesc Planas

Francesc Planas és el nom dels següents personatges:
* Francesc Planas i Casals (Badalona, 1845 - 1911), periodista fundador del setmanari El Eco de Badalona
* Francesc Planas i Virolesch (Girona, 1874 - Terrassa, 1947), músic, intèrpret de tenora i compositor de sardanes
* Francesc d'Assís Planas Doria (Sabadell, 1879 – Barcelona, 1955), pintor català post-impressionista
* Francesc Planas i Casalprim, president del Fòrum Carlemany
# Incandescència

La incandescència és una emissió de llum per la calor. Tot cos exposat a una calor suficient emet radiació electromagnètica en l'espectre visible a partir d'una certa temperatura.
La candoluminiscència és l'arcaisme utilitzat per descriure la llum emesa per certs materials que s'han escalfat fins a quedar en estat incandescent i emeten llum de longitud d'ona més curta del que caldria esperar d'un radiador de cos negre.
La qualitat de la llum emesa depèn directament de la temperatura a la qual es trobi el cos, un cos lleugerament calent (al voltant de 1600 °C), emet llum vermella-taronja, mentre que un cos molt calent (al voltant de 5000 °C), emet llum molt blanca i fins i tot pot arribar al blanc-blau a temperatures extremes (de 8000-9000 °C).
El mot roent serveix per a descriure aquest estat en un metall en la forja. D'aquí també la lluentor (roentor) de la lava dels volcans (la roca fosa està tan calenta que emet llum).
Per mesurar l'estat d'incandescència d'un objecte o descriure la llum que emet, s'utilitza un model teòric anomenat cos negre.

## Exemples

El fenomen es va observar en alguns metalls de transició, terres rares i materials (ceràmics) d'òxid de metall com l'òxid de zinc, l'òxid de ceri, o el diòxid de tori, on part de la llum és originada per la incandescència-fluorescència del material. L'òxid de calci també gaudeix d'aquesta característica. La causa d'aquest efecte es pot explicar per l'excitació tèrmica directa dels ions metàl·lics del material.
La paraula candoluminiscència s'utilitza doncs d'una manera informal per descriure la luminescència de qualsevol material escalfat fins a la incandescència específicament per una flama. Els exemples més comuns de candoluminiscència els podem veure en la brillant malla d'òxid de ceri/tori (proporció de (1:99) d'un llum de querosè o d'una llum de gas i a la malla incandescent d'una limelight d'antic disseny.
L'òxid de calci va ser el primer en ser utilitzat, i a part d'usar-ho en l'enllumenat de gas, es va fent molt comú el seu ús per il·luminar els escenaris. Realitzem una aplicació pràctica d'alta potència amb una torxa oxhídrica, una llum que es va fer servir per il·luminar els escenaris durant dècades amb el nom de limelight (traduït literalment: llum de calci) o llum d'escenari.

## Resplendor

Es parla tradicionalment de resplendor:
* En el cas d'una combustió lenta, de carbó d'hulla, d'un cigarret;
* En el cas d'una bombeta de llum.

## Vegeu també

* Cos negre
* Fluorescència
* Làmpada incandescent
* Limelight
* Luminiescència
* Enllumenat de gas

## Bibliografia

* Dionysius Lardner (1833). Treatise on Heat. Longman, Rees, Orme, Brown, Green & Longman. . "The state in which a heated bodi, naturally incapable of emitting light, becomes luminous, is called a state of incandescence."
* John I. Bowman (1856). An Introduction to Practical Chemistry, Including Analysis (Second American edition ed.). Philadelphia: Blanchard and Lea. .
* William Elgin Wickenden (1910). Illumination and Photometry. McGraw-Hill. .

## Referències

* ↑ Fuente de datos: R. W. Pohl, "Optik und Atomphysik".
# Batis de Woodward

La batis de Woodward (Batis fratrum) és un ocell de la família dels platistèirids (Platysteiridae).

## Hàbitat i distribució

Habita la selva pluvial, clars i matolls de les terres baixes del sud-est de Zimbabwe, centre i nord-est de Moçambic, Malawi i l'extrem est de Sud-àfrica al Natal.

## Referències

* ↑ «Batis de Woodward». Cercaterm. TERMCAT, Centre de Terminologia. Rev. 20/10/2021(català)
# Cantó de Saint-Denis-8

El cantó de Saint-Denis-8 és un cantó de l'illa de la Reunió, regió d'ultramar francesa de l'oceà Índic. Correspon a una fracció de la comuna de Saint-Denis.

## Història

Llista dels consellers generals successius :
| Data d'elecció | Identitat | Partit |
| 2001 - 2008 | Patricia Hoarau | |
| 2008 - | Emmanuel Hoarau | PS |

## Referències

* ↑ «Décret n° 2014-236 du 24 février 2014 portant délimitation des cantons dans le département de La Réunion.». [Consulta: 16 juliol 2022].
* ↑ «Décret no 88-400 du 21 avril 1988 portant modification et création de cantons dans le département de La Réunion». [Consulta: 16 juliol 2022].

## Vegeu també

* Cantons de l'illa de la Reunió
* Comunes de l'illa de la Reunió
* Consell General de l'illa de la Reunió
# Angútikha

Angútikha (en rus: Ангутиха) és un poble (possiólok) deshabitat del krai de Krasnoiarsk, a Rússia, que en el cens del 2010 no tenia cap habitant.